I desember 1980 ble han tatt opp som offiserselev i det guyanske forsvaret og dro til Storbritannia hvor han utdannet seg ved militærakademiet Sandhurst. I Brasil ble han utdannet som fallskjermjeger før han dro tilbake til Guyana og tjenestegjorde i forsvaret der. I 2013 ble han stabssjef i landets forsvarsstyrker med grad av brigader. Han har fått utmerkelsen , Guyanas høyeste militære utmerkelse. I løpet av sin tid i forsvaret tok han også mastergrad i ledelse i offentlig sektor i tillegg til annen militær utdanning. I 2016 trakk han seg tilbake fra den militære karrieren etter 36 års tjeneste. Han er opptatt i Hall of Fame ved U.S. Army Command and General Staff College, Fort Leavenworth.